section_heading: Život prije '90-ih
paragraph_text: Stjepan se 1973. oženio Jelenom (r. Banjanin) s kojom je imao dvoje djece: kćer Valentinu (1975.) i sina Andreja (1977.). Iako su se kasnije on i supruga rastali i sud skrbništvo dodijelio majci, Stjepana su njegova djeca jako voljela. Kasnije je Stjepan živio s dr. Jasnom Vidović. Njihova veza je bila emotivno jaka i stabilna, a njena djeca su Stjepana voljela i poštivala.